Guy Patin

Guy PATIN estis franca kuracisto, poeto, verkisto kaj profesoro pri Kirurgio, Medicino, Anatomio, Botaniko kaj Farmacio.

 Kariero 
Lia eduko komenciĝis dum sia infanaĝo, kiam lia patro devigis lin legi la "Paralelaj Vivoj" de Plutarko. Li studis ĉe la Kolegio de Beauvais, en Parizo, sekvita de Filozofio ĉe la Kolegio de Boncourt. Li batalis kun sia familio pro tio ke li ne volis okupiĝi pri eklezia kariero.

Li dediĉis sin al la studado de Medicino kaj pro manko de financaj rimedoj li fariĝis tipografia provleganto. En 1627 li ricevis sian doktorecon pri medicino. Li estis rektoro de la Fakultato de Medicino en Parizo (1650-1652) kaj en 1655, li sukcedis al Jean Riolan la Juna (1577-1657) kiel profesoro ĉe la Reĝa Kolegio de Francio. Liaj sciencaj kaj medicinaj verkoj ne estas konsiderataj klerigantaj fare de la hodiaŭaj medicinaj akademiuloj. Li estis komparita kun la kuracistoj en la verkoj de Molière: obskurantismaj latinistoj kaj anoj de la sangado, krom esti malfavora al la progreso de lia arto.

Tamen, li estas vaste konata hodiaŭ pro sia ampleksa korespondado: lia stilo estas malpeza kaj distra kaj liaj leteroj estas gravaj dokumentoj por historiistoj de medicino. Patin kaj lia filo Charles Patin (1633-1693) ankaŭ estis kaŝaj librokomercistoj, kun Patin foje skribanta poezion, kiel ekzemple kvarversaĵon por honori Henric Piccard-on (1636-1712).

 Verkaro 
 Lettres choisies de Feu Monsieur Guy Patin, 1683
 Nouveau recueil de lettres choisies, 1695
 Naudaeana Et Patiniana, 1703
 L'Esprit de Guy Patin, 1709
 Nouvelles Lettres de feu mr. Gui Patin, 1718

 Vidu ankaŭ 

 Cesare Cremonini (1550-1651)
 Jacques Auguste de Thou (1553-1617)
 Daniel Sennert (1572-1637)
 Caspar Hofmann (1572-1648)
 Charles Bouvard (1572-1658)
 Jean Riolan la Juna (1577-1657) franca kuracisto
 William Harvey (1578-1657)
 Théophraste Renaudot (1586-1653)Personensuche
 Pierre Gassendi (1592-1655)
 Antoine Vallot (1594-1671)
 Gabriel Naudé (1600-1653) franca libristo kaj erudiciulo
 Henri Louis Habert de Montmor (1600-1679)Personensuche
 Charles Spon (1609-1684) franca helenisto
 Samuel de Sorbière (1617-1670)
 Jean Pecquet (1622-1674)Personensuche
 Olaus Borrichius (1626-1690)
 Henric Piccard (1636-1712)
 Charles Patin (1633-1693)
 Pierre Bayle (1647-1706) franca filozofo
 Gustave Vapereau (1819-1906) franca enciklopediisto

 Referencoj 

Kategorio:Latinlingvaj verkistoj
Kategorio:Francaj kuracistoj
Kategorio:Francaj poetoj
Kategorio:Francaj verkistoj
Kategorio:Universitato de Parizo